Šv. Jackus

Jackus arba Hiacintas (, ), tikr. Jacekas Odrovonžas (Jacek Odrowąż; 1185 m. – 1257 m. rugpjūčio 15 d.) – lenkų vienuolis dominikonas, kanonų teisės ir teologijos daktaras, šventasis. Popiežiaus Klemenso VIII  kanonizuotas 1594 m., atminimo šventė – rugpjūčio 17.
miniatiūra|160px|left|Šv. Jackaus relikvijorius Krokuvos Švč. Trejybės bažnyčioje

Jackus buvo kilęs iš kilmingos Odrovonžų giminės Silezijoje. Studijavo teisę ir teologiją Krokuvoje, Prahoje, Bolonijoje. Baigęs mokslus, buvo vienu iš kanauninkų Krokuvos katedroje. 1218 m. išvyko į Romą, kur sutiko šv. Dominyką. 1220 m. įstojo į jo įkurtą dominikonų ordiną, kuriame baigė sutrumpintą noviciatą ir davė įžadus. Vadovavo grupei vienuolių, su kuriais buvo išsiųstas į misijas Lenkijoje.

1222–1227 m. Jackus įsteigė vienuolynus Prahoje, Olomouce, Krokuvoje, Vroclave, Poznanėje, Gdanske. Įkūrė Lenkijos dominikonų provinciją. Kaip misionierius, 1228–1232 m. buvo išvykęs į Rusią, kur Kijeve įkūrė vienuolyną. 1236–1938 m. vykdė misiją Prūsijoje. Jis taip pat lankėsi Lietuvoje (1231 m.), Latvijoje, Danijoje, Švedijoje ir Norvegijoje. Apie 1240–1950 m. gyveno Krokuvoje.

Vienas didžiausių stebuklų, priskiriamų Jackui, įvyko per 1240 m. Kijevo apgultį. Kai broliai ruošėsi bėgti nuo įsiveržusių totorių pajėgų, Jackus puolė gelbėti iš vienuolyno koplyčios ciboriumą, kuriame buvo laikoma Eucharistija. Tuo metu išgirdęs Marijos balsą, prašantį pasiimti ir ją. Taip jis išnešė ir sunkią akmeninę Marijos statulą. Dėl šios priežasties šventasis dažniausiai vaizduojamas laikantis monstranciją (nors jos pradėtos naudoti tik po kelių šimtmečių) ir Marijos statulą.

Lietuvoje šventojo vardu tituluojamos Antašavos Šv. Hiacinto (Jackaus) bažnyčia, Skapiškio Šv. Hiacinto (Jackaus) bažnyčia, Vilniaus šv. Hiacinto (Jackaus) koplyčia.

 Šaltiniai 

Kategorija:Katalikų šventieji
Kategorija:Lenkijos dvasininkai
Kategorija:Misionieriai
Kategorija:Dominikonai